پَرِہاسپوٗر

پَرِہاسپوٗر  یا پارَسپوٗر اوس وادی کشمیر مَنٛز سری نگر پؠٹھ 22 کلومیٹر (14 میٖل شمال مغربس مَنٛز) اَکھ لۄکٹ شَہَر۔  یہِ اوس دریائے جہلم پؠٹھ أکس سطح مرتفعس پؠٹھ بناونہٕ آمت۔ یہِ اوس لَلِت ادِتیہ مُکتَپِداہن (695–731 CE) عیسوی یس مَنٛز بنوومٗت تہٕ أمؠ سٕنٛدس دور حکومتس مَنٛز اوس یہِ کشمیرٕچ رازدٲنہ۔

 ناوُک اگُر  

اَمہِ جایہٕک موجودٕ ناو، پارسپوٗر، چھ شہرٕک اصلی سنسکرت ناو، پَرِہاسپوٗر پؠٹھ ماخوذ، ییٚمیک مطلب چھ ہلکہٕ پٲٹھؠ ترجمہٕ کرنہٕ آمت، اسنُک شَہَر یا خۄشوُن شَہَر۔ پرِہاسک مطلب چھ اَسُن تہٕ پوٗرُک مطلب چھ شَہَر۔

 توٲریٖخ  

پرِہاس پوٗر اوس کارکوٹا خانٛدانٕکؠ للیتادتیہ مُکتاپیدا (695-731 عیسوی) بنوومُت، ییٚمہِ پنٕنؠ راز دٲنؠ سری نگر پؠٹھ منتقل کٔر۔ تٔمؠ بنٲو پنٕنؠ روزنٕچ جاے تہٕ ژور مندر، یِمَن مَنٛز اَکھ بوٚڑ وشنو مندر تہٕ ترٛامَس مَنٛز بُدھ سُنٛد مجسمہٕ شٲمِل چھُ۔ أمہِ سٕنٛدِ مرنہٕ پتہٕ گٔیہِ رازدٲنہِ مُنتقل، تہٕ دٔریاوَن ہُنٛد رخ بدلاونہٕ سٟتہِ گوٚو شَہَر کمزور۔ شنکر ورمنَن (9 ہِمہِ صٔدی) کوٚر شنکر پوٗر (پٹن) خٲطرٕ پنُن مواد دُوبارٕ اِستِمال۔ 11 ہِمہِ صٔدی مَنٛز، آو یہِ بادشاہ ہرش سٕنٛدِس جنٛگس دوران زالنہٕ، تہٕ 14ہِمہِ صٔدی مَنٛز کوٚر سُلطان سِکندرن باقٕے ڈانٛچہٕ تباہ۔

حَوالہٕ

زٲژ:وَرمُل ضِلٕکؠ قصبہٕ تہٕ شہر